

คำสั่ง จังหวัดพังงา

ที่ 3845/๒๕68

เรื่อง แต่งตั้งผู้จัดทำร่างขอบเขตงานและราคากลาง จ้างเหมาบริการ ผู้ดูแลผู้สูงอายุที่มีภาวะพึ่งพิงและบุคคลอื่นที่มีภาวะพึ่งพิง

..........................................................

ด้วยจังหวัดพังงา โดย โรงพยาบาลส่งเสริมสุขภาพตำบลบางวัน จะดำเนินการจ้างเหมา ผู้ดูแลผู้สูงอายุที่มีภาวะพึ่งพิงและบุคคลอื่นที่มีภาวะพึ่งพิง จำนวน 2 คน ด้วยเงินนอกงบประมาณของโรงพยาบาลส่งเสริมสุขภาพตำบลบางวัน ซึ่งได้รับการสนับสนุนงบประมาณจากกองทุนหลักประกันสุขภาพตำบลบางวัน ประจำปีงบประมาณ 2568 ดังนี้

1) ตำแหน่ง ผู้ดูแลผู้สูงอายุที่มีภาวะพึ่งพิงและบุคคลอื่นที่มีภาวะพึ่งพิง จำนวน 2 คน

ดังนั้น เพื่อให้การดำเนินการจัดซื้อจัดจ้างเป็นไปด้วยความรวดเร็ว ถูกต้อง เหมาะสม  
และมีประสิทธิภาพ เป็นไปตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ   
พ.ศ.2560 จึงขอแต่งตั้งผู้จัดทำร่างขอบเขตงานและราคากลาง งานจ้างเหมาบริการ ดังนี้

1.นางสาวสุพรรษา อโนนาม ตำแหน่ง นักวิชาการการสาธารณสุข (ทันตสาธารณสุข)

ผู้จัดทำร่างขอบเขตงานและราคากลาง จ้างเหมาบริการ ผู้ดูแลผู้สูงอายุที่มีภาวะพึ่งพิงและบุคคลอื่นที่มีภาวะพึ่งพิง ให้มีหน้าที่ ดังต่อไปนี้

1. กำหนดร่างขอบเขตงานและราคากลาง

2. ให้ดำเนินการตามระเบียบฯ และรายงานผลการจัดทำร่างขอบเขตงานและราคากลาง  
ให้ทราบโดยเร็ว

3. ปฏิบัติหน้าที่อื่นตามที่ได้รับมอบหมาย

ทั้งนี้ ตั้งแต่บัดนี้เป็นต้นไป

สั่ง ณ วันที่ 14 พฤษภาคม พ.ศ. 2568



(นายกำธร สิทธิบุตร)

นักวิชาการสาธารณสุขชำนาญการ

รักษาราชการแทน สาธารณสุขอำเภอคุระบุรี ปฏิบัติราชการแทน ผู้ว่าราชการจังหวัดพังงา